als_Latn dik_Latn sag_Latn
Mandzukiç: Mos më krahasoni me Diego Kostën
Mario Mandzukiç u ka kërkuar fansave të Atletikos së Madridit që të mos e krahasojnë atë më Diego Kostën, i cili gjatë verës u largua drejt skuadrës së Çelsit. Kroati është shprehur entuziast për projektin e ri dhe ka premtuar se do japë gjithmonë maksimumin.
“Jam shumë i lumtur që Simeone do të jetë trajneri im i ri. E njoh shumë mirë të shkuarën e tij si futbollist dhe mendoj se ka qenë një lojtar me shumë cilësi por edhe shumë i përkushtuar ndaj skuadrave ku luante. Edhe si trajner ai bën të njëjtën gjë pasi pasioni i tij për futbollin është jashtëzakonisht i madh”, ka thënë ai.
Më tej ai foli edhe edhe për derbin që do të ketë me lojtarin e kombëtares kroate, Luka Modriç. “Modriç është shoku im dhe e njoh mirë. Jam i lumtur që do ndeshem me të. Guardiola? E kam lënë pas të shkuarën dhe nuk dua të them asnjë fjalë për të”, ka vijuar ai. Në fund edhe një këshillë për fansat. “Diego Kosta është Diego Kosta dhe unë jam Mario Mandzukiç. Ne jemi të dy futbollistë dhe luajmë në rolin e sulmuesit por kjo nuk do të thotë se ngjasojmë me njëri-tjetrin. Unë kam ardhur këtu për të treguar gjithë potencialin që kam si futbollist dhe besoj se krahasime të tilla nuk janë normale”, ka përfunduar ai.
als_Latn als_Latn als_Latn als_Latn